
లండన్, జనవరి 22: అమెరికా అధ్యక్షుడు ట్రంప్ ఫొటోలను చూస్తే మీకు ఏమనిపిస్తుంది? దుందుడుకు స్వభావానికి, ఆధిపత్య భావనకు, అనైతిక ప్రవర్తనకు, ఎదుటివారి నమ్మకాన్ని సొమ్ము చేసుకునే తీరుకు ప్రతికలుగా ఆయన ముఖకవళికలు ఉన్నట్టు ఎప్పుడైనా అనిపించిందా? అయితే మీ అభిప్రాయం సరైనదేనని బ్రిటన్లోని ‘సిటీ యూనివర్సిటీ లండన్’లోని కాస్ బిజినెస్ స్కూల్కు చెందిన సైంటిస్టులు అంటున్నారు. ట్రంప్లాగా అలా ముఖం పొడుగు, వెడల్పుల నిష్పత్తి అధికంగా ఉండే ముఖాలకు ఈ లక్షణాలకు సంబంధం ఉంటుందని అంతేకాదు.. అలాంటివారు నాయకులయ్యే అవకాశం కూడా ఎక్కువేనని వారు పేర్కొన్నారు. ఒక వ్యక్తి సీ్త్రయా లేక పురుషుడా అనే విషయం, ఆ వ్యక్తి ఎత్తు, ముఖ నిర్మాణ రీతి ఇవన్నీ ఆ వ్యక్తి లీడర్ అయ్యే అవకాశాలను ప్రభావితం చేస్తాయని కూడా వీరు పేర్కొన్నారు. ట్రంప్కు మగతనం ఉట్టిపడే, పొడుగు-వెడల్పుల నిష్పత్తి అధికంగా ఉండే వయసుడిగిన ముఖం ఉన్నాయని, ఇలాంటి ముఖకవళికలు ఉన్నవారు నాయకులయ్యే అవకాశం ఎక్కువని తమ పరిశోధనల్లో తేలిందని వివరించారు. సాధారణంగా ఇలాంటి ముఖకవళికలు ఉన్నవారు శక్తిమంతులుగా కనిపిస్తారని, వారిలో టెస్టోస్టీరాన్ కూడా ఎక్కువేనని, ఇలాంటివారి నాయకత్వంలో నడిచే సంస్థలు కూడా లాభాలబాటలో సాగుతాయని గతంలో చాలా పరిశోధనల్లో తేలింది. అదే సమయంలో.. ఈ తరహా ముఖకవళికలకు- అనైతిక వర్తనకు, నమ్మకాన్ని సొమ్ము చేసుకునే లక్షణానిక సంబంధం ఉందని కూడా శాస్త్రజ్ఞులు వెల్లడించారు. ప్రపంచమంతటా శాంతి నెలకొని ఉన్న సమయంలో ప్రజలు ఇలాంటివారికి ఓటేయరని.. ప్రస్తుతం ప్రపంచవ్యాప్తంగా ఉగ్రవాద ముప్పు పొంచి ఉన్నందునే ఆయన ఎన్నికయ్యారని విశ్లేషించారు. ట్రంప్ ముఖకవళికల తీరు రెండంచుల కత్తిలాంటిదని.. దానికున్న ఆధిపత్య తీరు వల్ల అంతర్జాతీయస్థాయిలో బేరసారాల్లో అమెరికాకు లాభం కలగవచ్చని, అదే సమయంలో అవతలివారికి చిర్రెత్తించి విదేశాంగవిధాన సంక్షోభానికి దారి తీసే అవకాశం కూడా లేకపోలేదని అభిప్రాయపడ్డారు. ‘ద లీడర్షిప్’ అనే త్రైమాసిక పత్రికలో ఈ విశ్లేషణ ప్రచురితమైంది.

landan, janavari 22: america adhyakshudu trump photolanu chuste meeku emanipistundi? dunduduku swabhaavaaniki, aadhipatya bhavanaku, anaitika pravartanaku, edutivaari nammakaanni sommu chesukune teeruku pratikalugaa aayana mukhakavalikalu unnattu eppudaina anipinchindaa? ayithe mee abhiprayam sarainadenani britanloni ‘city university landan’loni cas bijines schoolku chendina cientistulu antunnaru. tramplaagaa alaa mukham podugu, vedalpula nishpatti adhikamgaa unde mukhalaku ee lakshanaalaku sambandham untundani antekaadu.. alantivaru nayakulayye avakaasam kuudaa ekkuvenani vaaru perkonnaru. oka vyakti seetraya leka purushuda ane vishayam, aa vyakti ettu, mukha nirmaana reethi ivannee aa vyakti leader ayye avakaasaalanu prabhaavitam chestayani kuudaa veeru perkonnaru. trumpku magatanam uttipade, podugu-vedalpula nishpatti adhikamgaa unde vayasudigina mukham unnaayani, ilanti mukhakavalikalu unnavaaru nayakulayye avakaasam ekkuvani tama parisodhanallo telindani vivarinchaaru. saadhaaranamgaa ilanti mukhakavalikalu unnavaaru saktimantulugaa kanipistaarani, vaarilo testosteeran kuudaa ekkuvenani, ilantivari naayakatvamlo nadiche samsthalu kuudaa labhalabatalo saagutaayani gatamlo chala parisodhanallo telindi. adhe samayamlo.. ee taraha mukhakavalikalaku- anaitika vartanaku, nammakaanni sommu chesukune lakshanaanika sambandham undani kuudaa saastrajnulu velladinchaaru. prapanchamantataa saanti nelakoni unna samayamlo prajalu ilaantivaariki oteyarani.. prastutam prapanchavyaaptamgaa ugravaada muppu ponchi unnandune aayana ennikayyaarani vislaeshimchaaru. trump mukhakavalikala teeru rendanchula kattilaantidani.. daanikunna aadhipatya teeru valla antarjaatiisthaayilo berasarallo americaku laabham kalagavacchani, adhe samayamlo avatalivaariki chirrettinchi videsaangavidhaana sankshobhaaniki daari teese avakaasam kuudaa lekapoledani abhipraayapaddaaru. ‘da leadership’ ane traimaasika patrikalo ee vislaeshana prachuritamaindi.